लखनऊ. लखनऊ यूनिवर्सिटी में मंगलवार को होने वाला बीकॉम का पेपर एक दिन पहले ही लीक हो गया। हाथ से लिखा क्वेश्चन पेपर वाट्सऐप पर वायरल होने से हड़कंप मचा है। इसे कई ग्रुपों में शेयर किया जा रहा है। हालांकि, अभी तक ये नहीं तय हो पाया है कि पेपर फर्स्ट ईयर का है या सेकंड ईयर का। कुछ स्टूडेंट बता रहे हैं अफवाह...
- यूनिवर्सिटी में पढ़ाई करने वाले कुछ स्टूडेंट इसे महज एक अफवाह बता रहे हैं। वहीं, इस मामले को शरारती तत्वों की हरकत से भी जोड़कर देखा जा रहा है।
- एलयू एडमिनिस्ट्रेशन इस मामले पर कुछ भी बोलने से बच रहा है। उनका कहना है कि अभी ये कंफर्म नहीं है कि क्वेश्चन पेपर लीक भी हुआ है या नहीं। मामले की जांच कराई जा रही है। उसके बाद ही वे कुछ बता पाने की स्थिति में होंगे।
कई स्टूडेंट पेपर लीक होने से परेशान
- यूनिवर्सिटी में मंगलवार को बीकॉम फर्स्ट, सेकंड और थर्ड ईयर के एग्जाम होने हैं। लेकिन एक दिन पहले ही वाट्सऐप ग्रुप पर क्वेश्चन पेपर लीक होने की खबर से कैम्पस में हड़कंप मच गया। वहीं, कई स्टूडेंट्स पेपर लीक होने की खबर से काफी परेशान हो गए।
एलयू एडमिनिस्ट्रेशन ने पेपर लीक होने से किया इनकार
- एलयू के प्रवक्ता प्रो. एनके पांडेय ने बताया कि हम लोगों ने शुरुआती जांच कराई है। उसमें ये मामला फर्जी पाया गया है।
- इस मामले में कोई संदेह न रह जाए, इसलिए आगे की जांच भी कराई जा रही है। जांच पूरी होने के बाद ही इस बारे में ठीक से जानकारी दी जा सकेगी।
आगे की स्लाइड्स में देखिए, लीक हुए पेपर की फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva